wannaphong/clean_thaiwikipedia huggingface dataset:
# Lao (ผังยูนิโคด)
Lao เป็นผังยูนิโคดที่ประกอบด้วยอักษรสำหรับภาษาลาว อักษรลาวแต่ละตัวในผังยูนิโคดนี้ตั้งอยู่ในที่เดียวกันกับตัวอักษรที่แทนกันได้กับในอักษรไทยในผังยูนิโคดสำหรับอักษรไทย

 ผัง 

 ประวัติ 
 เวอร์ชัน    จำนวน  UTC ID  L2 ID  WG2 ID  เอกสาร 1.0.0  U+0E81..0E82, 0E84, 0E87..0E88, 0E8A, 0E8D, 0E94..0E97, 0E99..0E9F, 0EA1..0EA3, 0EA5, 0EA7, 0EAA..0EAB, 0EAD..0EB9, 0EBB..0EBD, 0EC0..0EC4, 0EC6, 0EC8..0ECD, 0ED0..0ED9, 0EDC..0EDD  65                         N3137           doc)   6.1  U+0EDE..0EDF  2     N3893R           doc)   12.0  U+0E86, 0E89, 0E8C, 0E8E..0E93, 0E98, 0EA0, 0EA8..0EA9, 0EAC, 0EBA  15     N4861                doc)
# แซมเซอ
แซมเซอ  เป็นเกาะของประเทศเดนมาร์กในคัตเทกัต ตั้งอยู่ระหว่างชายฝั่งของจัตแลนด์กับเกาะเชลลันด์ เกาะนี้มีผู้อยู่อาศัย 3,724 คน (1 มกราคม 2018)[- Befolkning og valg - BEF4: Folketal pr. 1. januar fordelt på øer] (dänisch) และครอบคลุมพื้นที่ 112.06 กม.²Danmarks Statistik: Statistical Yearbook 2009 - Geography and climate, Table 3 Area and population. Regions and inhabited islands (englisch; PDF; 39 kB) แซมเซอมีเทศบาลเป็นของตัวเองมาตั้งแต่ปี 1962 และเป็นส่วนหนึ่งของภูมิภาคมิดทิลแลนด์ตั้งแต่ปี 2007

ใน 2014 แซมเซอทำลายสถิติระยะเวลาที่มีแสงแดดมากที่สุดในเดนมาร์ก แซงหน้าเกาะบอร์นโฮลด์Jahresübersicht 2014 (dän.), PDF  Danmarks Meteorologiske Institut, abgerufen am 16. Januar 2015Tag den Bornholm: Danmarks solskinsø er Samsø  Ekstrabladet, 21. September 2014, abgerufen am 16. Januar 2015
# ไรชส์ค็อมมิสซารีอาทนีเดอร์ลันด์
ไรชส์ค็อมมิสซารีอาทในนีเดอร์ลันด์ เป็นระบอบการปกครองพลเรือนในดินแดนยึดครองที่ถูกจัดตั้งโดยเยอรมันในเนเธอร์แลนด์ภายใต้การยึดครองของเยอรมันในช่วงสงครามโลกครั้งที่สอง ชื่อแบบเต็มคือ ไรชส์ค็อมมิสซารีอาทสำหรับดินแดนยึดครองดัตช์  การบริหารปกครองภายใต้การนำโดยอาร์ทัวร์ ไซส์-อินควาร์ท อดีตนายกรัฐมนตรีออสเตรียคนสุดท้ายก่อนที่จะเริ่มต้นด้วยการผนวกรวมเข้ากับเยอรมนี(อันชลุส)
# ไรชส์ค็อมมิสซารีอาทเบลเยียมและฝรั่งเศสเหนือ
ไรชส์ค็อมมิสซารีอาทในเบลเยียมและฝรั่งเศสตอนเหนือ เป็นการปกครองโดยพลเรือนของเยอรมัน (Zivilverwaltung) ซึ่งได้ปกครองในเบลเยียมภายใต้การยึดครองของเยอรมันในช่วงสงครามโลกครั้งที่สอง ไรชส์ค็อมมิสซารีอาทได้เข้ามาแทนที่การปกครองโดยทหารก่อนหน้านี้ ฝ่ายปกครองทหารในเบลเยียมและฝรั่งเศสตอนเหนือ ถูกก่อตั้งในดินแดนเดียวกันในปี ค.ศ. 1940 เมื่อวันที่ 18 กรกฏาคม ค.ศ. 1944 เกาไลเทอร์คนแรก Josef Grohé ที่ได้รับการแต่งตั้งให้เป็นผู้ตรวจการไรชส์ซึ่งเป็นคนแรกที่ดำรงตำแหน่งในดินแดนแห่งนี้ ได้เป็นที่รู้จักกันคือ  "Reichskommissariat Belgien und Nordfrankreich หรือ Reichskommissariat für die besetzten Gebiete von Belgien und Nordfrankreich"Kroener, Müller & Umbreit (2003) Germany and the Second World War V/II, p. 29

ดินแดนแห่งนี้ส่วนใหญ่ได้ถูกปลดปล่อยโดยฝ่ายสัมพันธมิตรในเดือนกันยายน ค.ศ. 1944 ในช่วงหลังการยกพลขึ้นบกที่นอร์ม็องดี ดังนั้นการมีอยู่ของดินแดนแห่งนี้จึงมีช่วงเวลาที่สั้น ภายหลังจากการปลดปล่อย, ดินแดนแห่งนี้ได้ผนวกรวมเข้ากับเยอรมนีย้อนหลัง(แม้ว่าจะไม่นานที่อยู่ภายใต้การควบคุมโดยพฤตินัยของเยอรมัน) ซึ่งได้แบ่งออกเป็นสามไรชส์เกา: ไรชส์เกา Flandern, Wallonien และมณฑลบรัสเซลส์
# ไรชส์ค็อมมิสซารีอาทนอร์เวย์
ไรชส์ค็อมมิสซารีอาทในนอร์เวเกน เป็นระบอบการปกครองพลเรือนในดินแดนยึดครองที่ถูกจัดตั้งโดยนาซีเยอรมนีในนอร์เวย์ภายใต้การยึดครองของเยอรมันในช่วงสงครามโลกครั้งที่สอง ชื่อแบบเต็มๆคือ ไรชส์ค็อมมิสซารีอาทสำหรับดินแดนยึดครองนอร์เวเจียน  การบริหารปกครองภายใต้การนำโดยผู้ตรวจการไรสช์ โยเซฟ แทร์โบเฟิน จนกระทั่งถูกปลดออก เมื่อวันที่ 7 พฤษภาคม ค.ศ. 1945 กองทัพเยอรมันในนอร์เวย์ภายใต้การบังคับบัญชาของนายพล Franz Böhme ได้ยอมจำนนนต่อฝ่ายสัมพันธมิตร เมื่อวันที่ 9 พฤษภาคมและรัฐบาลที่ถูกต้องตามกฎหมายก็ได้รับการฟื้นฟู
# Khmer (ผังยูนิโคด)
Khmer เป็นผังยูนิโค่ที่ประกอบด้วยอักษรสำหรับภาษาเขมร
 ผัง 

 ประวัติ 
 เวอร์ชัน    จำนวน  L2 ID  WG2 ID  เอกสาร 3.0  U+1780..17DC, 17E0..17E9  103    N1524         N1729      N1779    N1825     N1901             (to be determined)   N2149      N2164         N2274                  N2380      N2385      N2380R          N2406                          N2412      N2458      N2459        4.0  U+17DD, 17F0..17F9  11              
 อ้างอิง
# ไรชส์ค็อมมิสซารีอาทมอสโกเวียน
ไรชส์ค็อมมิสซารีอาทในมอสโกเวียน (ยังได้ถูกเรียกอีกอย่างว่า มอสเกา, ย่อคำว่า RKM) ชื่อตามอักษรย่อว่า "ไรชส์ค็อมมิสซารีอาทในมอสโกวี (หรือมอสโก)" เป็นระบอบการปกครองพลเรือนที่นาซีเยอรมนีตั้งใจจะสร้างขึ้นในภาคกลางและตอนเหนือของรัสเซียยุโรปในช่วงสงครามโลกครั้งที่สอง หนึ่งในดินแดนไรชส์ค็อมมิสซารีอาทหลายๆแห่งที่คล้ายกัน มันยังได้เป็นที่รู้จักกันคือ ไรชส์ค็อมมิสซารีอาทในรุสลันท์ (ไรชส์ค็อมมิสซารีอาทในรัสเซีย) Siegfried Kasche ได้ถูกคาดการณ์ว่าจะได้รับการแต่งตั้งเป็นผู้ตรวจการไรชส์ในดินแดนแห่งนั้น แต่เนื่องจากความล้มเหลวของเยอรมันในการยึดครองดินแดนแห่งนั้นที่ตั้งใจจะก่อตั้งให้เป็นไรชส์ค็อมมิสซารีอาท มันยังคงอยู่บนกระดาษเอกสารเท่านั้น
# Tai Tham (ผังยูนิโคด)
Tai Tham เป็นผังยูนิโคดที่ประกอบด้วยอักษรไทธรรมสำหรับภาษาคำเมือง, ภาษาไทลื้อ และภาษาขึน
 ผัง 

 ประวัติ 
 เวอร์ชัน    จำนวน  L2 ID  WG2 ID  เอกสาร 5.2  U+1A20..1A5E, 1A60..1A7C, 1A7F..1A89, 1A90..1A99, 1AA0..1AAD  127    N1013    N1099      N2042                          N3121R     N3159      N3161      N3169R      N3207      N3238      N3239      N3313      N3342      N3346      N3374      N3384      N3379    
 อ้างอิง
# ดับเบิลยูดับเบิลยูอี วูเมนส์ แท็กทีม แชมเปียนชิป
ดับเบิลยูดับเบิลยูอี วูเมนส์ แท็กทีม แชมเปียนชิป (WWE Women's Tag Team Championship) เป็นเข็มขัดแชมป์แท็กทีมของผู้หญิงที่สร้างขึ้นโดยสมาคมมวยปล้ำอาชีพอเมริกันอย่าง WWE สำหรับค่าย Raw SmackDown และNXT เป็นเข็มขัดแชมป์เดียวของการแบ่งค่ายครั้งที่สองที่สามารถป้องกันได้ทั้งสองค่าย

แชมป์นี้ก่อตั้งขึ้นเมื่อวันที่ 24 ธันวาคม 2018 ในตอนของ Smackdown ซึ่งจะไม่มีการนับสถิติร่วมกับแชมป์แท็กทีมหญิง WWF ในปี 1983–1989

การครอง
As of  , , there have been no reigns. The inaugural champions will be determined at Elimination Chamber on February 17, 2019, in a tag team Elimination Chamber match.

ดูเพิ่ม
ดับเบิลยูดับเบิลยูเอฟ วูเมนส์ แท็กทีม แชมเปียนชิป
ดับเบิลยูดับเบิลยูอี วีเมนส์ แชมเปี้ยนชิพ (1956–2010)
รายนามดับเบิลยูดับเบิลยูอี วีเมนส์ แชมเปี้ยนชิพ (1956–2010)
ดับเบิลยูดับเบิลยูอี รอว์ วีเมนส์ แชมเปียนชิป
ดับเบิลยูดับเบิลยูอี สแมคดาวน์ วีเมนส์ แชมเปียนชิป
ดับเบิลยูดับเบิลยูอี ดีวาส์ แชมเปี้ยนชิพ
รายนามดับเบิลยูดับเบิลยูอี ดีวาส์ แชมเปี้ยนชิพ
วีเมนส์ เวิลด์แท็กทีม แชมเปี้ยนชิพ
# กลลวงทวงหนี้รัก
นักแสดง 

 ละครโทรทัศน์  พ.ศ. 2562 สถานีออกอากาศ  ช่อง 3 บทบาท  นักแสดงหลัก อัศวิน มลกานต์วิทย์ (วิน)  รังสิต ศิรนานนท์  สรียา ตั้งสิริกุล (หวาน)  นิศาชล ต้วมสูงเนิน  รณชัย  ดนัย จารุจินดา  วิทิต  ธนา ฉัตรบริรักษ์  นิศา  นันท์ปภัทร ปิ่นโรจน์กีรติ  ปรียามล (มล)  น้ำหนึ่ง สุทธิเดชานัย กรกนก (นก)  อรวิภา กนกนทีสวัสดิ์ บทบาท  นักแสดงสมทบ ประวิช มลกานต์วิทย์  อภินันท์ ประเสริฐวัฒนกุล  ประภา  สโรชา วาทิตตพันธ์ มยุรี  สกาวใจ พูนสวัสดิ์ ธรรมรัตน์ มลกานต์วิทย์  อธิวัฒน์ สนิทวงศ์ ณ อยุธยา  สุนันท์ มลกานต์วิทย์  สาวิตรี สามิภักดิ์ วนิดา ตั้งสิริกุล  สุปราณี เจริญผล วลัย  วาสนา พูนผล  จินดา  นาตยา จันทร์รุ่ง สำลี  ธงธง มกจ๊ก  กาญจนา  ไปรมา รัชตะ กำไล  แดนดาว พฤกษ์พยุง ประภาส มลกานต์วิทย์ (ต้น)  ด.ช.สุวิศิษฎ์ พรหมจรรย์ บทบาท  นักแสดงรับเชิญ   ศรัณยา จำปาทิพย์ สามีของกาญจนา  เอก โอรี   สมเกียรติ คุณานิธิพงศ์ อาจารย์หมอที่แผนกอุบัติเหตุและฉุกเฉินในโรงพยาบาล  ชาล ศิริสมรรถการ
# แม่น้ำมอแซล
แม่น้ำมอแซล (, ;) เป็นแม่น้ำที่ไหลผ่านประเทศฝรั่งเศส ลักเซมเบิร์ก และเยอรมนี เป็นแควแม่น้ำฝั่งซ้ายของแม่น้ำไรน์โดยบรรจบกันที่เมืองโคเบล็นทซ์

แม่น้ำมอแซล "หักมุมและเลี้ยวระหว่างเมืองเทรียร์กับโคเบล็นทซ์ ไปท่ามกลางหนึ่งในหุบเขาแม่น้ำที่สวยที่สุดของเยอรมนี"Moselle: Holidays in one of Germany's most beautiful river valleys  at www.romantic-germany.info. Retrieved 23 Jan 2016. ไหลผ่านภูมิภาคที่มีอิทธิพลต่อมนุษยชาติที่พัฒนาขึ้นครั้งแรกโดยชาวโรมัน ปัจจุบันแนวข้างเขาที่ปกคลุมไปด้วยไร่องุ่น "ที่มีการปลูกองุ่นรีสลิงที่ดีที่สุด" และมีซากปราสาทปรากฎอยู่บนยอดเขาเหนือหมู่บ้านทำไวน์และมีเมืองตั้งอยู่บนเส้นริมฝั่งแม่น้ำ
# เหงียน วัน เกวี๊ยต
เหงียน วัน เกวี๊ยต (เกิด 1 กรกฎาคม พ.ศ. 2534) เป็นนักฟุตบอลอาชีพชาวเวียดนาม ปัจจุบันเล่นในตำแหน่งกองหน้าให้กับสโมสรฟุตบอลฮานอยในวีลีก และฟุตบอลทีมชาติเวียดนาม

ในวันที่ 12 ตุลาคม พ.ศ. 2567 วัน เกวี๊ยต ได้ประกาศว่าเขาได้เลิกเล่นฟุตบอลนานาชาติหลังจากการแข่งขันกับอินเดีย เขาลงเล่น 58 นัด ยิงได้ 16 ประตู

 การอ้างอิง
# สิเลฏ
สิเลฏ (สิเลฏ: ꠍꠤꠟꠐ) เป็นเทศบาลเมืองทางทิศตะวันออกเฉียงเหนือของประเทศบังกลาเทศ เป็นศูนย์กลางการปกครองของภาคสิเลฏ เมืองตั้งอยู่บนฝั่งขวาของแม่น้ำซูร์มาทางทิศตะวันออกเฉียงเหนือของเบงกอล มีภูมิภาคกึ่งโซนร้อนและภูมิประเทศที่ราบสูงอันเขียวชะอุ่ม เมืองมีประชากรมากกว่าครึ่งล้าน สิเลฏเป็นหนึ่งในศูนย์กลางด้านศาสนาและวัฒนธรรมที่สำคัญที่สุดของบังกลาเทศ เป็นหนึ่งในเมืองที่สำคัญที่สุดรองจากธากาและจิตตะกอง เนื่องจากความสำคัญทางด้านเศรษฐกิจ
# นูกูฮีวา
นูกูฮีวา (Nuku Hiva บางครั้งสะกดผิดเป็น "Nukahiva") เป็นเกาะที่ใหญ่ที่สุดของหมู่เกาะมาร์เคซัสในเฟรนช์พอลินีเชีย ถือเป็นดินแดนของฝรั่งเศสในมหาสมุทรแปซิฟิก เดิมทีรู้จักในชื่อ Île Marchand และ Madison Island

เฮอร์แมน เมลวิลล์เขียนหนังสือที่ชื่อ Typee จากประสบการณ์ในหุบเขาไตปิไวทางตะวันของเกาะนูกูฮีวา โรเบิร์ต หลุยส์ สตีเวนสันเห็นแผ่นดินครั้งแรกเมื่อปี 1888 ในการเดินทางใน Casco สถานที่คือ ฮาตีเฮอูตั้งอยู่ทางเหนือของเกาะ
# โคเบล็นทซ์
โคเบล็นทซ์ (;  หรือสะกดว่า Coblenz Other historical spellings include Covelenz and Cobelenz. In the local dialect the name is Kowelenz. ก่อนปี ค.ศ. 1926) เป็นเมืองในประเทศเยอรมนี ตั้งอยู่บนฝั่งแม่น้ำไรน์และแม่น้ำมอแซลไหลมาบรรจบกัน

โคเบล็นทซ์ก่อตั้งชึ้นเป็นฐานทัพทหารโรมันโดยดรูซุสราว 8 ปีก่อนคริสตกาล ชื่อเมืองมาจากภาษาละติน  มีความหมายว่า "(จุด) บรรจบกัน" ของแม่น้ำสองสาย เมืองได้มีการเฉลิมฉลองครบรอบปีที่ 2000 เมื่อปี ค.ศ. 1992

โคเบล็นทซ์เป็นเมืองใหญ่เป็นอันดับ 3 ของรัฐไรน์ลันท์-ฟัลทซ์ รองจากเมืองไมนทซ์และลูทวิชส์ฮาเฟิน (Ludwigshafen) โดยมีประชากรราว 112,000 คน (ค.ศ. 2015)
# จันดี
จันดี  หรือ จัณฑิ เป็นศัพท์กว้าง ๆ ที่แปลว่าศาสนสถานซึ่งอาจหมายถึงโบสถ์พราหมณ์ หรือพุทธศาสนสถานในประเทศอินโดนีเซีย ซึ่งสร้างขึ้นในยุค ฮินดู-พุทธ แบบซามัน (Zaman Hindu-Buddha) กล่าวคือยุคที่มีการนับถือร่วมกันของทั้งสองศาสนาในราวศตวรรษที่ 4 ถึง 15

ในพจนานุกรมใหญ่ภาษาอินโดนีเซียของศูนย์ภาษา (The Great Dictionary of the Indonesian Language of the Language Center) ได้ระบุ จันดี ว่าหมายถึงศาสนสถานสร้างด้วยศิลา หรือบ้างใช้ในการบรรจุอัฐิของนักบวชและกษัตริย์ผู้ล่วงลับ อย่างไรก็ตาม โดยทั่วไปแล้วคำว่า จันดี ก็ใช้เรียกโครงสร้างโบราณอื่น ๆ ทางฆารวาศ เช่น ประตู ซากอารยธรรทจำพวกบ้านเรือน โรงอาบน้ำ เช่นกัน ส่วนจันดีสำหรับใช้เป็นสุสานจะมีชื่อเรียกเฉพาะไปอีกว่า จุงกุป (cungkup)

นอกจากนี้คำว่า "จันดี" เป็นศัพท์เฉพาะทางสำหรับสถาปัตยกรรมบาหลีแบบฮินดู หมายถึงโครงสร้างศิลาหรืออิฐที่เป็นลักษณะศาลเจ้าห้องเดียว มีระเบียงทางเข้า บันไดทางเข้า หลังคาทรงพีระมิด อยู่ภายในโบสถ์พราหมณ์แบบบาหลี

ในมุมมองของพุทธศาสนาแบบอินโดนีเซียแบบร่วมสมัย จันดี อาจะหมายถึงศาลเจ้า ทั้งเก่าและใหม่ รวมไปถึงวิหารที่สร้างจำลองพุทธศาสนสถานโบราณที่มีชื่อเสียง เช่น บุโรพุทโธ หรือปาวน

ในภาษาอินโดนีเซียปัจจุบัน คำว่า "จันดี" แปลว่า "วัด" หรือ "โบสถ์" สำหรับพุทธและฮินดู ทั้งในและนอกประเทศ ทั้งเก่าและที่สร้างขึ้นใหม่ คล้ายกับการใช้งานคำว่า "วัด" ในภาษาไทย ภาษาลาว และภาษาเขมร
# ซีราคิวส์
ซีราคิวส์ (,) เป็นนครและเคาน์ตีซีตของโอนอนดากาเคาน์ตี รัฐนิวยอร์ก ในสหรัฐ เป็นเมืองที่มีประชากรมากเป็นอันดับ 5 ของรัฐนิวยอร์ก รองจากนครนิวยอร์ก บัฟฟาโล รอเชสเตอร์ และยองเคอส์

จากข้อมูลสำรวจสำมะโนประชากรสหรัฐปี ค.ศ. 2010 เมืองมีประชากร 145,252 คน และเขตมหานครมีประชากร 662,577 คน เป็นศูนย์กลางด้านเศรษฐกิจและการศึกษาของนิวยอร์กกลาง ภูมิภาคที่มีประชากรอาศัยอยู่มากกว่า 1 ล้านคน ชื่อของเมืองซีราคิวส์ตั้งชื่อตามเมืองกรีกโบราณ ซีราคิวส์ (Siracusa ในภาษาอิตาลี) เมืองที่ตั้งอยู่ชายฝั่งทิศตะวันออกของเกาะซิซิลี

ซีราคิวส์มีสนามบินที่ใหญ่ที่สุดในภูมิภาค เป็นที่ตั้งของมหาวิทยาลัยซีราคิวส์ มหาวิทยาลัยด้านการค้นคว้าที่สำคัญ และวิทยาลัยเลอมอยน์ วิทยาลัยด้านศิลปศาสตร์ที่มีชื่อเสียงระดับชาติ ในปี ค.ศ. 2010 นิตยสาร ฟอบส์ ให้ซีราคิวส์อยู่อันดับ 4 ใน 10 อันดับ ของเมืองสร้างครอบครัวของสหรัฐ
# ไฮง์เคิล เฮ 177
ไฮง์เคิล เฮ 177 ไกรฟ์  เป็นเครื่องบินทิ้งระเบิดหนักพิสัยไกลของเยอรมนีในช่วงสงครามโลกครั้งที่สอง และถือเป็นเครื่องบินทิ้งระเบิดหนักเพียงรุ่นเดียวของลุฟท์วัฟเฟอที่มีสมรรถนะเทียบเท่าเครื่องบินทิ้งระเบิดสี่เครื่องยนต์ของกองทัพอากาศทหารบกสหรัฐ เฮ 177 มีขีดความสามารถในการบรรทุกระเบิดถึง 7 ตันต่อเที่ยว

กระทรวงการบินไรช์ได้สั่งการไปยังบริษัทอากาศยานไฮง์เคิล (Heinkel Flugzeugwerke) ในเดือนมิถุนายน ค.ศ. 1936 เกี่ยวกับแผนงานการจัดสร้างเครื่องบินทิ้งระเบิดทางยุทธศาสตร์ โดยมีชื่อแผนงานว่า บ็อมเบอร์ อา (Bomber A) และในแผนงานระบุว่าเครื่องบินใหม่นี้ต้องการสองเครื่องยนต์ที่มีกำลังอย่างน้อย 1,973 แรงม้าต่อเครื่อง ซึ่งในเวลานั้นไม่มีเครื่องยนต์ใดในเยอรมนีที่มีสมรรถนะสูงขนาดนั้น ทำให้มีการปรับเปลี่ยนแผนไปใช้สี่เครื่องยนต์แทน

ไฮง์เคิล เฮ 177 ใช้เครื่องยนต์ Daimler-Benz DB 610 จำนวนสองเครื่อง แต่ละเครื่องเกิดจากการนำเครื่องยนต์ Daimler-Benz DB 605 จำนวนสองเครื่องประกอบเข้าด้วยกัน โดยเครื่องยนต์ DB 610 ที่ต่อยอดขึ้นใหม่นี้ให้กำลังถึง 2,010 แรงม้าต่อเครื่อง แผนงานบูรณาการเครื่องยนต์นี้ถือเป็นหนึ่งในความท้าทายที่สุดทางเครื่องยนต์อากาศยานของเยอรมนีในช่วงสงคราม

 คุณลักษณะ (รุ่น He 177 A-5/R2) 
thumb|right|300px|มิติของ He 177
# Myanmar (ผังยูนิโคด)
Myanmar เป็นผังยูนิโคดที่ประกอบด้วยอักษรสำหรับภาษาพม่า, ภาษามอญ, ภาษากะเหรี่ยง, ภาษากะยัน และภาษาไทใหญ่ ในประเทศพม่า นอกจากนั้นยังใช้เขียนภาษาบาลีและสันสกฤตในพม่า
 ผัง 

 ประวัติ 
 Version    Count  UTC ID  L2 ID  WG2 ID  Document 3.0  U+1000..1021, 1023..1027, 1029..102A, 102C..1032, 1036..1039, 1040..1059  78    N881     N1167                N1523           N1729           N1780     N1826           N1792          N1836       N1883R2       N1903           N1912      N1913                    N2138                                                5.1  U+1022, 1075..1099, 109E..109F  40     N2768R       N3080       N3143       N3277R2                        U+1028, 1033..1034, 105A..1064  14     N2827            N2966                                N3061            N3061            N3044       N3079       N3099         U+102B, 103A..103F  7               N3043       N3078R                   U+1035  1     N3115    U+1065..1074  16          N3142    5.2  U+109A..109D  4     N3436       N3423R       N3492
# กรดลิโนเลนิก
กรดลิโนเลนิก  เป็นกรดไขมันอย่างหนึ่ง
มีสูตร CHO เป็น octadecatrienoic acid มีโซ่ประกอบด้วยคาร์บอน 18 อะตอม มีพันธะคู่ 3 คู่ อยู่ในรูปแบบ ซิส (cis) โดยอาจเป็นกรดไขมัน 1 ใน 2 อย่างหรือสองอย่างผสมกัน 
ลิโนเลเนต  ซึ่งเป็นกรดลิโนเลนิกในรูปแบบเอสเทอร์ของไตรกลีเซอไรด์ มักจะพบในน้ำมันพืช
โดยทั่วไปแล้ว ไขมันที่เติม acyl (ผ่านกระบวนการ acylation) เช่นนี้จะระบุเป็นกรดไขมันสองอย่างคือ 
 กรดลิโนเลนิกอัลฟา (α-Linolenic acid) เป็นกรดไขมันโอเมกา-3 (n-3) ชนิดหนึ่ง 
 กรดลิโนเลนิกแกมมา (γ-Linolenic acid) เป็นกรดไขมันโอเมกา-6 (n-6) ชนิดหนึ่ง
# ตาแดอุช กอชชุชกอ
อันด์แชย์ ตาแดอุช บอนาแวนตูรา กอชชุชกอ  เป็นวิศวกรทหารโปแลนด์–ลิทัวเนีย รัฐบุรุษ และผู้นำทางทหารที่กลายมาเป็นวีรบุรุษของชาติในโปแลนด์ ลิทัวเนีย เบลารุส และสหรัฐอเมริกา เขาร่วมรบกับเครือจักรภพโปแลนด์ - ลิทัวเนียในการต่อสู้ต่อกับจักรวรรดิรัสเซียและปรัสเซีย และในสหรัฐอเมริกาในสงครามปฏิวัติอเมริกา ในฐานะผู้บัญชาการทหารสูงสุดแห่งกองทัพแห่งชาติโปแลนด์ เขาเป็นผู้นำการก่อกำเริบกอชชุชกอ ใน ค.ศ. 1794

กอชชุชกอเกิดในเดือนกุมภาพันธ์ ค.ศ. 1746 ในคฤหาสน์บนที่ดินแมแรตช็อฟชต์ชึซนาในเบรสท์-ลีตอฟสก์วอยวอดชิป แกรนด์ดัชชีลิทัวเนีย ซึ่งเป็นส่วนหนึ่งของเครือจักรภพโปแลนด์–ลิทัวเนีย ตอนอายุ 20 เขาจบการศึกษาจากโรงเรียนนายร้อยในกรุงวอร์ซอ หลังจากการเริ่มของสงครามกลางเมืองในสมาพันธ์บาร์ใน ค.ศ. 1768 กอชชุชกอเดินทางไปที่ฝรั่งเศสใน ค.ศ. 1769 เพื่อศึกษา เขากลับไปยังเครือจักรภพโปแลนด์–ลิทัวเนียใน ค.ศ. 1774 สองปีหลังจากการแบ่งครั้งแรก และเข้ารับตำแหน่งเป็นครูสอนพิเศษในบ้านของยูแซฟ ซึลแวสแตร์ ซอสนอฟสกี หลังจากที่กอชชุชกอพยายามหนีตามลูกสาวของนายจ้างและถูกโจมตีอย่างรุนแรงจากผู้ติดตามของพ่อ เขากลับมาที่ฝรั่งเศสอีกครั้ง ใน ค.ศ. 1776 กอชชุชกอย้ายไปอยู่ที่อเมริกาเหนือซึ่งเขาเข้าร่วมรบในสงครามปฏิวัติอเมริกาในฐานะพันเอกในกองทัพภาคพื้นทวีป การเป็นสถาปนิกทหารของเขาประสบความสำเร็จ เขาได้ออกแบบและดูแลการก่อสร้างป้อมปราการที่ล้ำสมัยรวมถึงที่เวสต์พอยต์ในนิวยอร์ก ใน ค.ศ. 1783 เพื่อระลึกถึงการทำงานและรับใช้ของเขา สภาแห่งภาคพื้นทวีปได้เลื่อนตำแหน่งให้เขาเป็นพลจัตวา

เมื่อกลับมาที่โปแลนด์ใน ค.ศ. 1784 กอชชุชกอได้รับหน้าที่เป็นพลตรีในกองทัพเครือจักรภพโปแลนด์–ลิทัวเนียใน ค.ศ. 1789 หลังจากสงครามโปแลนด์–รัสเซียใน ค.ศ. 1792 ส่งผลให้มีการแบ่งโปแลนด์ครั้งที่สอง เขาได้จัดการกับการจลาจลต่อต้านรัสเซียในเดือนมีนาคม ค.ศ. 1794 และทำหน้าที่เป็นนัตแชลญิก (ผู้บัญชาการทหารสูงสุด) กองทัพรัสเซียจับกุมเขาในยุทธการที่มาแชยอวิตแซ ในเดือนตุลาคม ค.ศ. 1794 ความพ่ายแพ้ของการก่อกำเริบกอชชุชกอในเดือนพฤศจิกายนนำไปสู่การแบ่งโปแลนด์ครั้งที่สามใน ค.ศ. 1795 ซึ่งเป็นการสิ้นสุดการดำรงเอกราชของเครือจักรภพโปแลนด์–ลิทัวเนียเป็นเวลา 123 ปี ใน ค.ศ. 1796 หลังจากการสวรรคตของเยกาเจรีนามหาราชินี กอชชุชกอได้รับพระราชทานอภัยโทษจากจักรพรรดิปาเวลที่ 1 ผู้สืบทอดอำนาจจากเยกาเจรีนามหาราชินี และอพยพไปยังสหรัฐอเมริกาซึ่งเพื่อนสนิทของโทมัส เจฟเฟอร์สันแบ่งปันอุดมการณ์ด้านสิทธิมนุษยชน กอชชุชกอเขียนพินัยกรรมใน ค.ศ. 1798 อุทิศทรัพย์สินในสหรัฐของเขาเพื่อการศึกษาและเสรีภาพของทาสในสหรัฐ ในที่สุดเขาก็กลับไปยุโรปและอาศัยอยู่ที่สวิตเซอร์แลนด์จนกระทั่งเขาเสียชีวิตใน ค.ศ. 1817 ในภายหลังการกระทำการของเขาพิสูจน์ได้ยากและเงินไม่เคยถูกใช้เพื่อจุดประสงค์ที่เขาตั้งใจไว้
 อ้างอิง 

 บรรณานุกรม
# ความตกลงเปรสปา
ความตกลงเปรสปา  เป็นความตกลงระหว่างประเทศกรีซกับประเทศมาซิโดเนีย ซึ่งบรรลุเมื่อวันที่ 12 มิถุนายน พ.ศ. 2561 ด้วยความอนุเคราะห์ของสหประชาชาติ เพื่อแก้ไขกรณีพิพาทการตั้งชื่อประเทศมาซิโดเนีย

ความตกลงนี้ลงนามกันใกล้ทะเลสาบเปรสปา จึงตั้งชื่อตามทะเลสาบ รัฐสภาของทั้งสองประเทศให้สัตยาบันภายในวันที่ 25 มกราคม พ.ศ. 2562 และใช้บังคับตั้งแต่วันที่ 12 กุมภาพันธ์ พ.ศ. 2562 เมื่อมีการให้สัตยาบันพิธีสารรับมาซิโดเนียเข้าสู่เนโท ณ เอเธนส์ ความตกลงนี้มีผลแทนที่ข้อตกลงชั่วคราวที่ทำขึ้นเมื่อ พ.ศ. 2538 ทำให้มีการเปลี่ยนชื่อประเทศมาซิโดเนียเป็นสาธารณรัฐนอร์ทมาซิโดเนีย ซึ่งมีผลโดยทั่วกัน (erga omnes)

ความตกลงนี้ไม่อาจนำความตกลงหรือสนธิสัญญาฉบับอื่นมายกเลิกเพิกถอนหรือใช้บังคับแทนได้ และข้อบทของความตกลงก็มีผลตามกฎหมายผูกพันภาคีทั้งสองในบริบทของกฎหมายระหว่างประเทศ ทั้งจะมีผลใช้บังคับตลอดกาล
# ศรีมริอัมมันมนเทียร สิงคโปร์
ศรีมริอัมมันมนเทียร  เป็นโบสถ์พราหมณ์ที่เก่าแก่ที่สุดในประเทศสิงคโปร์ สร้างด้วยสถาปัตยกรรมทราวิฑ ตั้งอยู่บนถนนเซาธ์บริจด์ ในย่านไชน่าทาวน์ของสิงคโปร์ซิตี

นารายณะ ปิลไล ก่อตั้งเทวสถานนี้ขึ้นในปี ค.ศ. 1827 ราว 8 ปีหลังบริษัทอินเดียตะวันออกก่อตั้งขึ้นในสิงคโปร์ ปิลไลในขณะนั้นเป็นข้าราชการจากปีนังผู้เดินทางมาถึงสิงคโปร์พร้อมกับเซอร์โทมัส สแตมฟอร์ด แรฟเฟิลส์ ในปี ค.ศ. 1819 ปิลไลได้ก่อตั้งบริษัทก่อสร้างแห่งแรกขึ้นในสิงคโปร์และเข้าร่วมวงการธุรกิจเกี่ยวกับผ้า เขาจึงใช้เวลาไม่นานในการก่อร่างสร้างตัวขึ้นเป็นผู้นำของชุมชนอินเดียในสิงคโปร์
# ออสเตรียภายใต้การยึดครองของฝ่ายสัมพันธมิตร
ฝ่ายสัมพันธมิตรยึดครองออสเตรีย ได้เริ่มต้นเมื่อวันที่ 27 เมษายน ค.ศ. 1945 เป็นผลมาจากการรุกเวียนนา และสิ้นสุดลงด้วยสนธิสัญญารัฐออสเตรีย เมื่อวันที่ 27 กรกฎาคม ค.ศ. 1955

ภายหลังจากอันชลุส ออสเตรียได้รับการยอมรับโดยทั่วไปว่าเป็นส่วนหนึ่งของนาซีเยอรมนี ในปี ค.ศ. 1943 อย่างไรก็ตาม, ฝ่ายสัมพันธมิตรได้ตกลงกันในปฏิญญาณมอสโกว่า ออสเตรียนั้นเป็นเหยื่อรายแรกจากการรุกรานของนาซี และได้ถือว่าประเทศควรได้รับการปลดปล่อยและเอกราชหลังสงคราม 

ในช่วงหลังสงครามโลกครั้งที่สองถัดมา ออสเตรียได้ถูกแบ่งออกเป็นสี่เขตยึดครองและร่วมมือกันในการยึดครองโดยสหรัฐอเมริกาสหภาพโซเวียต สหราชอาณาจักร และฝรั่งเศส กรุงเวียนนาได้ถูกแบ่งออกเป็นเขตย่อยในทำนองเดียวกัน แต่เขตศูนย์กลางได้รับการจัดการร่วมกันโดยสภาควบคุมฝ่ายสัมพันธมิตร 

ในขณะที่เยอรมนีได้ถูกแบ่งออกเป็นเยอรมนีตะวันตกและเยอรมนีตะวันออกในปี ค.ศ. 1949 ออสเตรียยังคงอยู่ภายใต้การยึดครองของฝ่ายสัมพันธมิตรตะวันตกและสหภาพโซเวียตจนกระทั่งปี ค.ศ. 1955 สถานะของมันได้กลายเป็นเรื่องที่มีการถกเถียงกันในสงครามเย็นจนกระทั่งความอบอุ่นของความสัมพันธ์ที่เป็นที่รู้จักกันคือ การผ่อนปรนครุชชอฟ (Khrushchev Thaw) ภายหลังจากที่ออสเตรียได้สัญญาว่าจะวางตัวเป็นกลางมาโดยตลอด ออสเตรียก็ได้รับอิสรภาพอย่างเต็มที่ในวันที่ 15 พฤษภาคม ค.ศ. 1955 และกองกำลังทหารชุดสุดท้ายที่ได้ออกจากการยึดครอง เมื่อวันที่ 25 ตุลาคมในปีเดียวกัน
# สถาปัตยกรรมบาหลี
สถาปัตยกรรมบาหลี เป็นสถาปัตยกรรมพื้นถิ่นของชาวบาหลีซึ่งพบได้ทั่วไปบนเกาะบาหลี ประเทศอินโดนีเซีย ที่มีความเก่าแก่หลายศตวรรษ ได้รับอิทธิพลจากวัฒนธรรมบาหลี โดยเฉพาะศาสนาฮินดูแบบบาหลี แนวคิดจากเกาะชวา และความเชื่อพื้นเมืองของชาวบาหลีดั้งเดิม ตัวอย่างที่สำคัญ เช่น รูมะฮ์อาดัต (บ้านพื้นเมือง) ที่เรียกว่า บ้านพื้นเมืองบาหลี, ปูรา (โบสถ์พราหมณ์แบบบาหลี) เป็นต้น

ในปัจจุบัน สถาปัตยกรรมบาหลีแบบร่วมสมัย พบได้ทั่วไปในสถาปัตยกรรมแบบเมืองร้อนเอเชีย (Asian tropical architecture) กล่าวคือลักษณะทั่วไปที่พบในการก่อสร้างสถานพักตากอากาศและโรงแรมริมชายหาดและทะเล เนื่องมาจากธุรกิจการท่องเที่ยวบนเกาะบาหลีที่กำลังเติบโตอย่างรวดเร็ว ทำให้ความต้องการบ้าน กระท่อม วิลลา และโรงแรมแบบสถาปัตยกรรมบาหลีสูงขึ้นมาก และทำให้สถาปัตยกรรมแบบบาหลียังคงได้รับความนิยมและมีการรักษาไว้อย่างดีพอควร

 โบสถ์พราหมณ์
# มหาวิทยาลัยอะแคเดมี 92
มหาวิทยาลัย อะคาเดมี่ 92 (, ชื่อย่อ: UA92) สถาบันการศึกษาขั้นสูง/มหาวิทยาลัยใน เกรตเตอร์ แมนเชสเตอร์ ตั้งอยู่ใน สเตรทฟอร์ด แทร็ฟฟอร์ด ประเทศอังกฤษ

 ประวัติ 
มหาวิทยาลัย อะคาเดมี่ 92 ถูกประกาศขึ้นเมื่อ กันยายน พ.ศ. 2560 โดยมหาวิทยาลัยได้เป็นพันธมิตรร่วมกับ มหาวิทยาลัยแลงคาสเตอร์ และ สภาเมืองแทร็ฟฟอร์ด และมีงบประมาณเริ่มต้น 15 ล้านปอนด์

ชื่อของมหาวิทยาลัยมาจากอดีตนักเตะของ แมนเชสเตอร์ยูไนเต็ด ที่คว้าแชมป์ เอฟเอ ยูธ คัพ เมื่อ พ.ศ. 2535 ซึ่งเป็นผู้ก่อตั้งมหาวิทยาลัยอาทิ แกรี เนวิล, ฟิล เนวิล, ไรอัน กิ๊กส์, นิกกี บัตต์ และ พอล สโกลส์
# แบฌา
แบฌา  เป็นนครและเทศบาลในภูมิภาคอาเล็งแตฌู (Alentejo) ประเทศโปรตุเกส มีประชากร 35,854 คนในปี ค.ศ. 2011Instituto Nacional de Estatística. Ine.pt. Retrieved on 2015-10-27. มีพื้นที่ 1,146.44 ตร.กม. (442.64 ตร.ไมล์) เมื่อปี 2001 เมืองมีประชากร 21,658 คนUMA POPULAÇÃO QUE SE URBANIZA, Uma avaliação recente – Cidades, 2004  Nuno Pires Soares, Instituto Geográfico Português (Geographic Institute of Portugal)
# ลูกนกหัดบินของเฟอร์กี
ลูกนกหัดบินของเฟอร์กี  เป็นกลุ่มนักเตะดาวรุ่งของแมนเชสเตอร์ ยูไนเต็ด ภายใต้การคุมทีมของเซอร์อเล็กซ์ เฟอร์กูสัน ซึ่งได้รับการฝึกฝนจากไบรอัน คิดด์ ผู้ช่วยผู้จัดการทีมและเอริก แฮร์ริสัน ก่อนที่จะก้าวขึ้นสู่ทีมชุดใหญ่ในที่สุดในช่วงทศวรรษ 1990

เป็นการแสดงความเคารพอย่างชัดเจนต่อบัสบีเบบส์ กลุ่มผู้เล่นดาวรุ่งของทีมแมนเชสเตอร์ยูไนเต็ดที่โด่งดัง ก่อตั้งขึ้นโดยอดีตผู้จัดการทีมระดับตำนานของสโมสรอย่างเซอร์แมตต์ บัสบีและจิมมี เมอร์ฟี ซึ่งเป็นผู้ช่วยผู้จัดการทีมของเขาในช่วงทศวรรษ 1950

 ปลายทศวรรษที่ 80 
คำว่า "Fergie's Fledglings" ได้รับการพูดถึงครั้งแรกโดยสื่อในฤดูกาล 1988–89 เพื่ออธิบายถึงกลุ่มนักฟุตบอลดาวรุ่งที่ถูกอเล็กซ์ เฟอร์กูสันผลักดันขึ้นสู่ทีมชุดใหญ่ของแมนเชสเตอร์ยูไนเต็ด กลุ่มนี้ประกอบด้วยผู้เล่นจากทีมชุดที่เป็นรองแชมป์เอฟเอยูธคัพ 1986 เช่น ลี มาร์ติน, โทนี่ กิลล์, เดวิด วิลสัน และผู้เล่นในทีมเยาวชนคนอื่น ๆ เช่น รัสเซล เบียร์ดสมอร์, มาร์ค โรบินส์, ไดนีออล เกรแฮม ตลอดจนนักเตะดาวรุ่งที่ซื้อมาจากสโมสรอื่น เช่น ลี ชาร์ป (ทอร์คีย์ ยูไนเต็ด), จูเลียโน ไมโอรานา (ฮิสตัน)
# อึนเซเรกอเร
อึนเซเรกอเร  เป็นเมืองที่มีประชากรมากเป็นอันดับ  2 ของประเทศกินี รองจากเมืองหลวงของประเทศ กรุงโคนาครี ยังเป็นเมืองหลักของจังหวัดอึนเซเรกอเร อึนเซเรกอเรเป็นศูนย์กลางการค้าและเศรษฐกิจและอยู่ทางทิศตะวันออกเฉียงใต้ของโคนาครีราว 354 ไมล์ (569 กิโลเมตร)Encyclopedia of World Populations: Nzérékoré

อึนเซเรกอเรเป็นศูนย์กลางการปฏิวัติต่อฝรั่งเศสที่เข้าปกครองในปี ค.ศ. 1911 ยังเป็นที่รู้จักในฐานะเมืองตลาดและการทำแร่เงิน เมืองมีประชากร 107,329 คน ในปี ค.ศ. 1996 ได้มีการเติบโตอย่างรวดเร็วตั้งแต่สงครามกลางเมืองของเพื่อนบ้านอย่างไลบีเรีย เซียร์ราลีโอน และโกตดิวัวร์ โดยในปี ค.ศ. 2008 มีประชากรราว 300,000 คนhttps://www.bbc.co.uk/news/world-africa-23335719World Gazetteer , Retrieved on June 18, 2008
# ซิวดัดฆัวเรซ
ซิวดัดฆัวเรซ  เป็นเมืองที่มีประชากรมากที่สุดของรัฐชิวาวา ประเทศเม็กซิโก คนพื้นเมืองเรียกสั้น ๆ ว่า ฆัวเรซ และเคยเป็นที่รู้จักในชื่อ ปาโซเดลนอร์เต (Paso del Norte หรือ Pass of the North) จนถึงปี ค.ศ. 1888 ฆัวเรซเป็นศูนย์กลางการปกครองของเทศบาลฆัวเรซที่มีประชากร 1.5 ล้านคน เมืองตั้งอยู่ริมฝั่งแม่น้ำรีโอแกรนด์ อยู่ทางใต้ของเมืองเอลแพโซ รัฐเท็กซัส ของสหรัฐ
# ดักลาส แม็กคอนเนล
ดักลาส แม็กคอนเนล  เกิดเมื่อวันที่ 9 มิถุนายน 2436 ณ ดาร์บิเชอร์ ประเทศอังกฤษ เป็นบุตรชายของ วิลเลียม แม็กคอนเนล และ ฟรอเรนซ์ เอ็มมา บิดาของเขาทำงานเป็นเจ้าหน้าที่ในกองทัพเรือ เขามีพี่ชายฝาแฝดชื่อ จอร์จ มิลล์ แม็กคอนเนล ซึ่งพี่ชายเขาเสียชีวิตลงเมื่อปี 2451 เขาได้รับการศึกษาที่ วิทยาลัยวินเชสเตอร์ และเขาได้เล่นกีฬาฟุตบอลเมื่อปี 2453 

เมื่อเขาจบออกมาจากมหาวิทยาลัยแล้ว เขาได้สอบเข้าหน่วยทหารปืนใหญ่แห่งกองทัพอังกฤษได้ 2 ปี ประดับยศร้อยตรี เขาทำหน้าที่ในสงครามโลกครั้งที่สอง ใน ปาเลสไตน์ ได้รับมอบหมายให้ปราบปรามขการประท้วงอาหรับ และ จอร์แดน ในปี 2484 ต่อมาเขาได้คุมกองกำลังทหารอังกฤษในปาเลสไตน์ และ จอร์แดน ใน เดือนกรกฏาคม 2483 จนกระทั่งได้รับยศทางทหารที่ พลตรี ก่อนจะเกษียณในปี 2490
 ครอบครัว 
ดักลาส แม็กคอนเนล สมรสกับ รูธ เจนเน็ต บล็อฟเฟลด มีธิดา 1 คน คือ ไดอานา ดัชเชสแห่งเวลลิงตัน